Lotus 1-2-3 har avanserte matematiske, økonomiske og statistiske funksjoner og dessuten muligheter for å lage makroer. Dette var sannsynligvis det programmet som gjorde næringslivet og andre tallbehandlere klar over fordelene med bruk av PC. Navnet «1-2-3» fikk det fordi det både hadde regneark, grafisk fremstilling av tall og en form for databasebehandling. Lotus 1-2-3 var lenge det mest solgte PC-programmet innen sin sjanger, og beholdt denne plassen til Microsoft Excel ble introdusert.